নিউ আলিপুরের দিকে অল্প দূরত্বে রেলের বেশ কয়েকটি ক্রসিং পয়েন্ট রয়েছে। পূর্ব রেলের আধিকারিকদের বক্তব্য, ক্রসিং পয়েন্ট রয়েছে, এমন জায়গায় কোনও অবস্থাতেই লেভেল ক্রসিং নির্মাণ করা সম্ভব নয়। তা ছাড়া ওই রাস্তায় যানবাহনের যে-প্রবল চাপ রয়েছে, তাতে অল্প দূরত্বে গেট বন্ধ করা সম্ভব হবে না। সে-ক্ষেত্রে যান চলাচলের জন্য পথ খুলে দিতে গেলে বজবজ শাখায় রাতে কয়েকটি মালগাড়ি ছাড়া সারা দিনে আর ট্রেন চালানো সম্ভব হবে না বলে জানাচ্ছেন পূর্ব রেলের কর্তারা।